Դերային խաղ (սեռական հարաբերություն)

Սեռական դերային խաղ՝ դերային խաղի էրոտիկ տարատեսակ է. սեռական վարքագիծ, որի ժամանակ երկու և ավել մարդիկ դերերով խաղարկում են իրենց սեռական երևակայությունը։ Խաղի լրջությունը կախված է այն բանից, թե որքան մասնակիցներ կան նրա մեջ և պարզ մտահաղացումներից կարող է հասնել մինչև աշխատատար խաղերի, որոնք իրենց մեջ ներառում են հագուստներ և սցենարներ։

Համացանցի զարգացումը հանգեցրել է վիրտուալ սեքսի, որոնց բաղադրիչներից կարող են լինել դերային խաղերը (role plays)։

ԲԴՍՄ խաղեր
Ավելի տարածված սեքսուալ դերային խաղերն իրենց մեջ ներառում են դոմինացման և ստրկացման թեմայով (ԲԴՍՄ), համապատասխանաբար խաղը կառավարող մասնակիցը կոչվում է վերին կամ դոմինանտ, իսկ կառավարվողը՝ ստորին կամ հնազանդվող։

ԲԴՍՄ խաղերի ամենատարածված սցենարները.
 Տարիքային խաղեր՝ խաղացողներից մեկը կատարում է մեծահասակի, իսկ մյուսը՝ երեխայի դեր։
 Կենդանական խաղեր՝ խաղացողներից մեկը ընդունում է կենդանու դեր, օրինակ՝ շուն կամ պոնի։
 Տիրուհու և ստրուկի կամ Տիրոջ և ստրկուհու խաղեր՝ հնազանդվողը դիտարկվում է որպես տիրուհու կամ տիրոջ սեփականություն։
 Բանտապահ և բանտարկյալ՝ կատավարողը կատարում է բանտապահի դեր և գայթակղում հնազանդվողին։
 Առևանգում՝ հնազանդվողին կապում են (պարանով, սկոտչով և այլն), փակում են նրա բերանը (խցոցով, սկոտչով և այլն) և ծաղրում են մինչ սեռական ակտը։
 Գաղտնիք՝ կառավարողը սպառնում է բացահայտել հնազանդվողի գաղտնիքը, որը կատարում է հասուն մեղանչողի դեր։
 Սեռերի փոխանակում՝ մեկ կամ մի քանի անձ կատարում եմ հակառակ սեռի մարդու դեր։
 Բժշկական խաղեր՝ խաղացողները կատարում են բուժքույրերի, բժիշկների և պացիենտների դերեր։
 Համազգեստի օգտագործմամբ խաղեր՝ մեկ կամ մի քանի մասնակիցներ հագնում եմ համազգեստներ (աշակերտական, աղախնի, բուժքրոջ, ոստիկանի և այլն) և իրականություն են դարձնում իրենց սեռական երևակայությունը, կապված այդ մասնագիտությունների հետ։
 Բռնաբարություն՝ խաղացողներից մեկը ստիպողաբար սեռական ակտ է կատարում մյուսի նկատմամբ։
 Սեփականատեր և անշունչ առարկա՝ խաղացողներից մեկը ընդունում է անշունչ առարկայի, օրինակ՝ կահույքի դեր։

Բայց դերային խաղերը դրանք միայն ԲԴՍՄ-ը չի։ Հաճախ ամուսնական զույգերը դիմում են դերային խաղերի, որպեսզի փոփոխություն մտցնեն իրենց սեռական կյանքում։ Հաճախ հանդիպում են այնպիսի խաղեր, ինչպիսիք են՝ «Սեքս անծանոթի հետ», «Սեքս մարմնավաճառի հետ», «Անառակ բուժքույր» և այլն։ Դավաճանությունից խուսափելու համար, բայց նոր տպավորություններ ստանալու համար, զույգն ընտրում է սեռական խաղերի սցենարներ և ամեն մեկը «փորձարկում» է իր դերը։ Այդ կերպ ամուսինները բացահայտում են նոր սահմաններ, հնարավորություններ և ցանկություններ։ Զույգի սեռական կյանքի լավացումը հանգեցնում է ողջ հարաբերությունների լավացմանը։ Հաճախ դերային սեռական խաղերը հանդիսանում են ամուսնական զույգերի հոգեբուժության մի մաս, երբ ամուսինը և կինը չեն կարողանում ձեռք բերել հարմոնիա և սեռական կյանքի հասկացություն։

Գեղարվեստական գրականությունում 
Սեռական դերային խաղերի տարբեր բնութագրերի կարելի է հանդիպել ինչպես հին, այնպես էլ ժամանակակից գրական գործերում։
Առաջինից՝
 Լեոպոլդ ֆոն Զախեր Մազոխ - «Մորթիով Վեներան»
 Պոլինա Ռեաժ (Pauline Réage) - «О պատմություն»;
 Էդուարդ Լիմոնով - «Դահիճ»։
Ժամանակակիցներից՝
 Պաուլո Կոելիո - 2003 թվականի վեպ՝ «Տասնմեկ րոպե»
 Է. Լ. Ջեյմս - 2011 թվականի վեպ՝ Մոխրագույնի հիսուն երանգները, նաև Հիսուն երանգով ավելի մուգ և Ազատության հիսուն երանգները։

Սեռական դերերով խաղերի թեման եղել է նաև այժմյան ռուսալեզու գրականությունում, օրինակ՝ Անդրեյ Գուսյև «Role Plays-ը հասուն տարիքում» (2003), «Նկարիչը և էրոսը սուպեր ձևաչափով» (2003) և այլ ստեղծագործություններում։

Ծանոթագրություններ

Արտաքին հղումներ 
 

ԲԴՍՄ
Սեքս